stanford-oval/wikipedia huggingface dataset:
หวง เย่อหัว
ประวัติ > บทบาทเฉียวฟงและหมดยุค (พ.ศ. 2540-2547)

ในปีพ.ศ. 2540 บทบาทเฉียวฟง ที่เขาแสดงในละครกำลังภายในรีเมคเรื่อง 8 เทพอสูรมังกรฟ้า ทำให้ชื่อของ หวงเย่อหัว กลับมาเป็นที่พูดถึงเกรียวกราวอย่างมากอีกครั้ง และถึงแม้ว่าละครเรื่องนี้ในอดีต ซึ่งเป็นเวอร์ชันเก่าที่ทางทีวีบีเคยสร้างเอาไว้เมื่อปีพ.ศ. 2525 (1982) จะประสบความสำเร็จเป็นอย่างมากเพราะได้ดาราชาย เหลียงเจียเหยิน มารับแสดงในบทเฉียวฟง ได้อย่างยอดเยี่ยมก็ตาม แต่สำหรับ หวงเย่อหัวในบทเดียวกันนั้นหลายสื่อมากมายก็ยังชื่นชมว่า เขาสามารถแสดงบทเฉียวฟงออกมาได้ดีมากจนสมบูรณ์แบบไร้ที่ติ และนับได้ว่าเป็นผลงานละครเรื่องสุดท้ายของเขาที่ได้รับความนิยมเป็นอย่างสูงทั่วเอเชีย ก่อนที่จะหมดยุคทองของละครชุดฮ่องกง
หลังจากที่ฮ่องกงได้เปลี่ยนแปลงการปกครองจากอังกฤษกลับคืนสู่ประเทศจีน เมื่อวันที่ 1 กรกฎาคม พ.ศ. 2540 (1997) วงการบันเทิงฮ่องกงก็ค่อย ๆ เริ่มเข้าสู่ยุคตกต่ำในตลาดเอเชียมาตั้งแต่นั้น โดยถูกส่วนแบ่งการตลาดเอเชียกับละครซีรีส์จากประเทศอื่น ๆ เช่น ไต้หวัน, จีน และเกาหลี โดยเฉพาะซีรีส์เกาหลี ในตอนนั้นสามารถไปตีตลาดนอกประเทศเกาหลีได้สำเร็จและไปดังในหลาย ๆ ประเทศในแถบเอเชีย และเกิดกระแสฟีเวอร์ซีรีส์เกาหลีขึ้นมาแทนละครชุดฮ่องกงโดยเฉพาะในประเทศไทย เป็นผลทำให้ละครดังในฮ่องกงหลายเรื่องไม่ได้ไปแพร่หลายตามตลาดเอเชีย และถึงแม้จะมีละครดังในฮ่องกงบางเรื่องได้นำออกสู่ตลาดเอเชีย แต่ก็ไม่ได้รับความนิยมหรือประสบความสำเร็จเหมือนดั่งในอดีตอีกเลย
ผลงานในยุคหลัง ๆ ของเขาที่พอจะเป็นที่รู้จักเช่น
เลือดรัก เลือดทรนง (Secret of the Heart), จิ้งจอกภูเขาหิมะ (The Flying Fox of Snowy Mountain), โจโฉ ผู้ไม่ยอมให้ใคร ทรยศ (Incurable Traits), ตำนานยาจกซู (The Legend of Master Soh),
สิงห์เตะเหนือเสือมัดใต้ (Kung Fu Master from Guangdong), ศึกชิงขุมทรัพย์สะท้านภพ (Treasure Raiders), ยอดทนายหัวใจเพชร (Law 2002) และ แฟ้มลับคดีปริศนา (Mystic Detective Files 2004) เป็นต้น
ประวัติ > ผลงานระยะหลัง (พ.ศ. 2548-ปัจจุบัน)

ถึงแม้จะเข้าสู่ยุคตกต่ำของละครชุดฮ่องกงในตลาดต่างประเทศก็ตาม แต่สำหรับในเกาะฮ่องกงเองแล้วความนิยมในละครของบ้านเกิดของตัวเองก็ยังคงเหมือนเดิม
ในปีพ.ศ. 2552 (2009) ละครเรื่อง องค์กรล่าล้างทรชน (Interpol) ลงสู่จอโทรทัศน์ ซึ่งเป็นการกลับมาร่วมงานกับทางสถานีโทรทัศน์ทีวีบี อีกครั้ง หลังจากมีปัญหากับทางช่องและห่างหายไปรับเล่นภาพยนตร์ อยู่พักหนึ่ง
แต่ต่อมาเมื่อปีพ.ศ. 2553 (2010) หลังจากละครสากลฟอร์มใหญ่เรื่อง คู่เดือดตำรวจเหล็ก (Gun Metal Grey) ได้ออนแอร์ลงสู่จอ แต่เรตติ้งของผู้ชมละครในฮ่องกง กลับไม่ประสบความสำเร็จเลย ต่อมาหวงเย่อหัวไม่พอใจที่ทางค่ายทีวีบีไม่ยอมโปรโมตผลงานละครเรื่องนี้ที่เขานำแสดง และได้วิจารณ์ออกมาทางสื่อรวมถึงเรื่องอื่น ๆ ที่เขามักจะมีปัญหากระทบกระทั่งกับทางช่อง เช่นเรื่องค่าตัวที่น้อยมากเมื่อเทียบกับที่อื่น และการถ่ายทำละครที่หามรุ่งหามค่ำจนทำให้นักแสดงแทบไม่มีเวลาพักผ่อน และเรื่องที่ทางสถานีมักจะเลือกที่รักมักที่ชังโดยให้สิทธิพิเศษกับดาราลูกรักของทางค่ายบางคน และเลือกที่จะโปรโมตละครชุดบางเรื่องอย่างไม่เป็นธรรม
ต่อมาหลังจากข้อความที่เขาได้วิจารณ์เผยแพร่ออกไป เป็นสาเหตุให้ หวงเย่อหัว ถูกทางช่องสถานีโทรทัศน์ทีวีบี ขึ้นบัญชีดำโดยการแบนถาวรจนเขาไม่สามารถกลับเข้าไปรับงานแสดงกับทางช่องได้อีกเลย
หลังจากที่ห่างหายจากวงการละครไปนาน เพราะโดนทางค่ายทีวีบีแบนไม่ป้อนงานละครให้จนกระทั่งหมดสัญญา ต่อมาเขาก็ไม่ได้เป็นนักแสดงในค่ายใดค่ายหนึ่งโดยตรง แต่แล้วในปีพ.ศ. 2557 (2014) เขาได้ถูกเชิญให้ร่วมแสดงละครให้กับสถานีโทรทัศน์แห่งใหม่ ที่ชื่อว่า สถานีโทรทัศน์เอชเคทีวี (HKTV) โดยมีผลงานละครกับทางค่ายใหม่นี้ ได้แก่เรื่อง สายรุ้งแห่งชีวิต (Beyond the Rainbow 2015) และ ยอดคนสมองกล (Paranormal Mind 2015) ล่าสุดเขาได้มีผลงานภาพยนตร์แนวแอ็คชั่นเรื่อง คนคมล่า ระเบิดเมือง (Shock Wave 2017)
เกร็ดเล็กเกร็ดน้อย

ถึงแม้ดาราชาย หวงเย่อหัวจะไม่ประสบความสำเร็จกับผลงานทางด้านภาพยนตร์เหมือนสองพยัคฆ์ทีวีบี อย่าง หลิวเต๋อหัว และเหลียงเฉาเหว่ย ก็ตาม แต่ถ้านับเฉพาะความสำเร็จกับผลงานทางด้านละครโทรทัศน์ หวงเย่อหัว คือนักแสดงชายที่ได้รับความนิยมสูงสุดทางด้านเรตติ้งละคร มากกว่า 4 พยัคฆ์ทีวีบี ที่เหลือ
เป็นที่ทราบกันดีว่า บทบาท หลี่ถัง ในละครกึ่งสากลสุดฮิตเรื่อง เหยี่ยวถลาลม คือบทบาทที่แจ้งเกิดให้กับเขาได้อย่างเต็มตัวในฐานะพระเอก 
ก่อนจะมาโด่งดังเป็นพลุแตกกับผลงานถัดมา ในการสวมบทบาท ก๊วยเจ๋ง ในละครกำลังภายในยอดนิยมตลอดกาลเรื่อง มังกรหยก ฉบับปีพ.ศ. 2526 และนับได้ว่าบทบาท ก๊วยเจ๋ง เป็นการแสดงที่ประสบความสำเร็จมากที่สุดในชีวิตการเป็นนักแสดงของ หวงเย่อหัว แต่เมื่อมีการถามว่าบทบาทเรื่องไหนที่เขาแสดงแล้วชอบมากที่สุดเป็นการส่วนตัว คำตอบกลับเป็น บทบาท เฉียวฟง ในละครกำลังภายในรีเมค เรื่อง แปดเทพอสูรมังกรฟ้า ฉบับปีพ.ศ. 2540 และบทบาทหลี่ต้าโหย่ว ในละครสากลสุดฮิตเรื่อง เจ้าพ่อสนามม้า ซึ่งเป็นผลงานละครในปีพ.ศ. 2536
ผลงานด้านการแสดง > ภาพยนตร์

| ปีพ> ศ. | เรื่อง | รับบท | หมายเหตุ |
| --- | --- | --- | --- |
| 2425 (1982) | 8 เทพอสูรมังกรฟ้า(Demi-Gods and Semi-Devils) | Hui-juk |  |
| 2526 (1983) | ลูกบ้าดีเดือด (Mad, Mad 83) |  | รับเชิญ กับ องเหม่ยหลิง |
| 2527 (1984) | ยุทธจักร จิ้งจอกฟ้า (New Tales of the Flying Fox) | Wu Fei |  |
| 2529 (1986) | ใครว่ะ...อย่าซ่า (Who's the Crook) | Wong Wah |  |
| 2531 (1988) | สวรรค์นี้...ไม่มีคำตอบ (It's No Heaven) |  |  |
| 2532 (1989) | กัดฟันเดินหน้าแล้วท้าชน (Fury of a Tiger) | Mak See |  |
| 2532 (1989) | ยุทธการถล่มค่ายอินทรีเหล็ก (Leng Nui Ying Hung) |  | รับเชิญ |
| 2532 (1989) | In the Line of Fire |  | รับเชิญ |
| 2534 (1991) | เพื่อเพื่อน...สับมันเลย (The Tigers) | Ben |  |
| 2535 (1992) | ขันทีคนสุดท้าย ภาค 2 (Twilight of the Forbidden City) | Wu Ching-chung |  |
| 2537 (1994) | ไอ้หนุ่มหมัดเมา ภาค 2 (Drunken Master II) | Fishmonger Tsan |  |
| 2544 (2001) | We're No Heroes |  | รับเชิญ |
| (2545) 2002 | นางสาวกำไก่ (Golden Chicken) | Richard |  |
| 2546 (2003) | City of SARS | Hospital superintendent |  |
| 2546 (2003) | นางสาวกำไก่ ภาค 2 (Golden Chicken 2) | Richard |  |
| 2547 (2004) | In Laws, Out Laws |  |  |
| 2548 (2005) | คนอยากหญ่าย โตยกกำลัง 10 (Wait 'til You're Older) | Chan Man |  |
| 2550 (2007) | เกิดมาโหดตามพินัยกรรม 2 (Brothers)  | Ghostie |  |
| 2551 (2008) | Pretty to Think So | Man in suit |  |
| 2552 (2009) | แค้นเขามีไว้ให้ชำระ (Vengeance 2009) | Python |  |
| 2552 (2009) | Turning Point | Senior Inspector Poon Man-kei |  |
| 2554 (2011) | ฉันรัก...ฮ่องกง (I Love Hong Kong) | Fish Ball Wah | รับเชิญ |
| 2554 (2011) | เกมกล คนเงื่อนเงิน (Life Without Principle) | Fiery Sam | รับเชิญ |
| 2556 (2013) | 7 เพชฌฆาตทะเลทราย (7 Assassins) | Tit Wan |  |
| 2560 (2017) | คนคมล่า ระเบิดเมือง (Shock Wave) | Officer Chow |  |
แหล่งข้อมูลอื่น

หวง เย่อหัว ที่ซินล่างเวย์ปั๋ว (ในภาษาจีน)
หวง เย่อหัว ที่อินเทอร์เน็ตมูวีเดตาเบส
หวง เย่อหัว ที่ฮ่องกงมูวีเดตาเบส
หวงเย่อหัว ที่ เว็บไซต์ทีมฟุตบอลดาราฮ่องกงลีก เก็บถาวร 2019-09-08 ที่ เวย์แบ็กแมชชีน
ความตกลงปางหลวง

| ความตกลงปางหลวง |
| --- | --- |

ให้สัตยาบัน: 12 กุมภาพันธ์ ค.ศ. 1947 (1947-02-12)
ที่ตั้ง: ปางหลวง รัฐฉาน
ผู้ลงนาม: อองซาน, ตัวแทนกลุ่มชาติพันธุ์กะฉิ่น, ชีน และฉาน
วัตถุประสงค์: ให้สิทธิปกครองตนเองแก่ชาวชีน กะฉิ่น และฉาน
ความตกลงปางหลวง (อังกฤษ: Panglong Agreement; พม่า: ပင်လုံစာချုပ်, [pɪ̀ɰ̃ lòʊɰ̃ sà dʑoʊʔ]) เป็นความตกลงระหว่างพม่า ไทใหญ่ ชีน และกะชีน ที่เป็นผลสืบเนื่องมาจากการประชุมปางหลวงหลังสงครามโลกครั้งที่ 2 เพื่อจัดตั้งสหภาพพม่าภายหลังได้รับเอกราชจากอังกฤษ อย่างไรก็ตาม ความตกลงนี้ไม่บรรลุผลเพราะพม่าไม่ปฏิบัติตาม
ก่อนการลงนาม > การประชุมปางหลวงครั้งที่ 1

เมื่อฝ่ายสัมพันธมิตรยึดรัฐฉาน (สหรัฐไทยเดิม) คืนจากไทยแล้ว ได้มีการประชุมเพื่อตัดสินชะตากรรมของชาติตนเองเรียกว่าการประชุมปางหลวงจัดขึ้นที่ปางหลวงในรัฐฉานเมื่อวันที่ 20–28 มีนาคม พ.ศ. 2489 การประชุมครั้งนี้ฝ่ายอังกฤษส่งนายสตีเวนสัน[ใคร?] เข้าร่วม ตัวแทนฝ่ายพม่าได้แก่ อู้นุ อู บาเกียน มาน บาขิ่น อูซอว์ การประชุมครั้งนี้พม่าเรียกร้องให้รัฐฉานรวมกับพม่าเพื่อเรียกร้องเอกราชจากอังกฤษ[ต้องการอ้างอิง]
ก่อนการลงนาม > การประชุมปางหลวงครั้งที่ 2

หลังจากการประชุมปางหลวงครั้งแรก พม่าได้ทำความตกลงอองซาน–แอตลีกับอังกฤษเพื่อรวมอาณานิคมของอังกฤษทั้งหมดเข้ากับสหภาพพม่าฝ่ายรัฐฉานจึงจัดการประชุมปางหลวงระหว่าง 3–12 กุมภาพันธ์ พ.ศ. 2490 เพื่อปฏิเสธการเข้ารวมตัวกับพม่า ตัวแทนฝ่ายกะชีนเข้าร่วมประชุมกับไทใหญ่เมื่อ 5 กุมภาพันธ์ และตัวแทนจากรัฐชีนเข้าร่วมเมื่อวันที่ 7 กุมภาพันธ์ และตกลงจัดตั้งสภาสูงสุดแห่งประชาชนชาวเขาเพื่อต่อรองกับฝ่ายพม่า
ตัวแทนฝ่ายพม่านำโดยอองซานพร้อมกับตัวแทนฝ่ายรัฐบาลอังกฤษเข้าร่วมประชุมเมื่อ 10 กุมภาพันธ์ เพื่อเจรจากับตัวแทนสภาสูงสุดแห่งประชาชนชาวเขาจนเป็นที่มาของการลงนามในสนธิสัญญาปางหลวงเมื่อวันที่ 12 กุมภาพันธ์ ในที่สุด[ต้องการอ้างอิง]
ก่อนการลงนาม > คณะกรรมการที่ลงนามในความตกลงปางหลวง

คณะกรรมการที่เข้าร่วมประชุมและลงนามในความตกลงปางหลวง ฝ่ายต่าง ๆ ได้แก่
| --- | --- |
 ฝ่ายไทใหญ่ ประกอบด้วย ขุนปานจิ่ว  เจ้าคำตึก  เจ้าห่มฟ้า  เจ้าหนุ่ม  เจ้าจ่ามทุน  เจ้าทุนเอ  ลุงผิ่ว  ขุนพง  อูติ่นเอ  ลุงจาปุ๊  อูทุนมิ้น  ลุงขุนซอ  เจ้าเหยียบฟ้า  ลุงขุนที:  ฝ่ายพม่าได้แก่ อองซาน  ฝ่ายกะชีน ได้แก่ สะมา ดู่หว่า สิ่นหว่าหน่อ  เจ้าหรีบ  ดิ่น ระต่าว  เจ่าหล่า  เจ่าหล่วน  ละบั่งกร่อง  ฝ่ายชีน ได้แก่ อูเหล่อมุง ผาลัม  อูต่อง จ่าคับ ตีติ่ม  อูแก้งมัง ฮักก่า
สาระสำคัญของความตกลง

ตัวแทนของชาวเขา จะได้รับการแต่งตั้ง เป็นที่ปรึกษาข้าหลวงเกี่ยวกับพื้นที่ของรัฐชายแดน
สมาชิกสภาสูงสุดแห่งประชาชนชาวเขา ต้องทำงานร่วมกับคณะกรรมการบริหารเฉพาะด้าน ที่เกี่ยวกับการป้องกันประเทศและกิจการต่างประเทศ
ที่ปรึกษาข้าหลวงและผู้ช่วยที่ปรึกษา มีหน้าที่รับผิดชอบดินแดนของตนเอง
กำหนดรายละเอียดในการตั้งรัฐกะชีน
ประชากรในรัฐชายแดนมีสิทธิเท่ากับประชากรในประเทศประชาธิปไตยอื่น ๆ
การดำเนินงานตามสนธิสัญญาต้องไม่ละเมิดสิทธิทางการคลังของรัฐฉาน รัฐชีน และรัฐกะชีน[ต้องการอ้างอิง]
การร่างรัฐธรรมนูญและสิทธิถอนตัว

สภาร่างรัฐธรรมนูญเริ่มประชุมที่ย่างกุ้งระหว่างวันที่ 10 มิถุนายน – 24 กันยายน พ.ศ. 2490 ตัวแทนจากรัฐต่าง ๆ แสดงความต้องการให้จัดตั้งสหพันธรัฐอย่างแท้จริง แต่ระหว่างการร่างรัฐธรรมนูญครั้งนี้ มีมือปืนบุกเข้ามายิงอองซานและที่ปรึกษาคนอื่นเสียชีวิต เมื่อวันที่ 19 กรกฎาคม พ.ศ. 2490 ทำให้การร่างรัฐธรรมนูญเปลี่ยนทิศทางไป[ต้องการอ้างอิง]
เมื่ออองซานเสียชีวิต อู้นุขึ้นมาเป็นผู้นำแทน สิทธิในการถอนตัวได้ถูกบรรจุไว้ในรัฐธรรมนูญตามสนธิสัญญาเพื่อลดแรงกดดันจากกลุ่มรัฐชายแดน โดยระบุเงื่อนไขดังนี้
ต้องผ่านไป 10 ปีจึงถอนตัวได้
ต้องได้เสียง 2 ใน 3 ของสภาแห่งรัฐ
ผู้นำของรัฐต้องแจ้งให้ผู้นำของสหภาพทราบเพื่อดำเนินการลงประชามติ
ในขณะที่ร่างรัฐธรรมนูญมีเพียงรัฐฉานกับรัฐกะยาเท่านั้นที่มีสิทธิถอนตัว รัฐกะชีนกับรัฐกะเหรี่ยงปฏิเสธการเข้าร่วมแต่แรก ส่วนรัฐชีนถูกกำหนดให้เป็นเขตปกครองพิเศษจึงไม่มีสถานะเป็นรัฐตามรัฐธรรมนูญนี้[ต้องการอ้างอิง]
ผลที่เกิดขึ้น

ก่อนที่รัฐฉานจะใช้สิทธิถอนตัวตามที่กำหนดในรัฐธรรมนูญเมื่อเดือนมกราคม พ.ศ. 2501 ฝ่ายพม่าส่งกำลังทหารเข้ามาแทรกซึมเพื่อให้เกิดความแตกแยกในรัฐฉาน เดือนกุมภาพันธ์ พ.ศ. 2505 ฝ่ายรัฐฉานพยายามเรียกร้องสิทธิให้เท่าเทียมกับพม่าในสหภาพและเสนอให้แก้ไขรัฐธรรมนูญ แต่นายพลเนวี่นก่อรัฐประหารขึ้นเสียก่อนเมื่อวันที่ 2 มิถุนายน พ.ศ. 2508 และได้ประกาศยกเลิกรัฐธรรมนูญ จับผู้นำชนกลุ่มน้อยเข้าที่คุมขัง สิทธิในการถอนตัวจึงถูกระงับไปโดยปริยาย[ต้องการอ้างอิง]
แหล่งข้อมูลอื่น

ความตกลงปางหลวงภาคภาษาอังกฤษ เก็บถาวร 2007-08-05 ที่ เวย์แบ็กแมชชีน(อังกฤษ)
อัครพรรฒ บุนนาค

| อัครพรรฒ บุนนาค |
| --- | --- |
เกิด: 13 สิงหาคม พ.ศ. 2535 (32 ปี) พีรวิชญ์ บุนนาค
ส่วนสูง: 177 เซนติเมตร
อาชีพ: นักแสดง
ปีที่แสดง: พ.ศ. 2552–ปัจจุบัน
ผลงานเด่น: น้ำมนต์ จากละคร กู้ภัยหัวใจแหวว ชยางกูร จากละคร ลูกไม้หลากสี ประวิทย์ จากละคร คมพยาบาท นุกูล เวชนิติ จากละคร บ้านทรายทอง ตะวันฉาย จากละคร คู่วุ่นลุ้นแผนรัก แท้ พิทักษ์ธรรม จากละคร ลูกผู้ชายพันธุ์ดี ทอย จากละคร หอเฮ้วขนหัวลุก มหันต์ จากละคร ลูกหลง ตี๋เล็ก จากละคร หงส์เหนือมังกร ครองเดช จากละคร ถิ่นผู้ดี พิชัย จากละคร สี่ไม้คาน หมอคเชนทร์ จากละคร ฟ้ามีตะวัน
สังกัด: สถานีโทรทัศน์สีกองทัพบกช่อง 7 (2552–2565)
พิฆเนศวร: นักแสดงสมทบชายดีเด่น   พ.ศ. 2557 - ลูกไม้หลากสี
อัครพรรฒ บุนนาค หรือชื่อเดิม ชยพล บุนนาค , พีรวิชญ์ บุนนาค  (อั๋น) มีชื่อเดิมว่า พีรวิชญ์  เป็นนักแสดงชาวไทย มีผลงานเด่นคือละครเรื่อง ทีมซ่าท้าฝัน
ก่อนหน้าที่จะมีผลงานละคร เขาเคยมีผลงานจากภาพยนตร์เรื่อง แต๋วเตะตีนระเบิด
ประวัติ

อัครพรรฒ บุนนาค มีชื่อเล่นว่า "อั๋น" เกิดเมื่อวันที่ 13 สิงหาคม พ.ศ. 2535 ที่โรงพยาบาลรามาธิบดี เป็นบุตรคนโตจากทั้งหมดสองคน จบการศึกษาชั้นมัธยมศึกษาจากโรงเรียนสุรศักดิ์มนตรี ระดับปริญญาตรี คณะนิเทศศาสตร์ มหาวิทยาลัยศรีปทุม ปีการศึกษา 2557 และ ระดับปริญญาโท นิเทศศาสตร์มหาบัณฑิต มหาวิทยาลัยศรีปทุม ปีการศึกษา 2561
ชื่อเล่นของเขาสืบเนื่องมาจากเมื่อแรกเกิดมีรูปร่างอ้วนอวบอั๋น จึงมีชื่อเล่นว่า "อั๋น" เข้าสู่วงการบันเทิงโดยการชักนำของพจน์ อานนท์ ให้แสดงภาพยนตร์เรื่อง แต๋วเตะตีนระเบิด หลังจากนั้นได้เข้ามาเซ็นสัญญาเป็นนักแสดงในสังกัดสถานีโทรทัศน์สีกองทัพบกช่อง 7
ผลงาน > ละครโทรทัศน์

ละครโทรทัศน์ทั้งหมดด้านล่างนี้ออกอากาศทางสถานีโทรทัศน์สีกองทัพบกช่อง 7
| พ> ศ. | เรื่อง | บทบาท |
| --- | --- | --- |
| 2553 | ทีมซ่าท้าฝัน  | ชานนท์ |
| 2554 | ลุย | เมธา |
| 2554 | หอบรักมาห่มป่า  | บุญทิ้ง |
| 2555 | กู้ภัยหัวใจแหวว | น้ำมนต์ |
| 2556 |  ลูกไม้หลากสี | ชยางกูร |
| 2556 |  เรือนกาหลง  | เพชร |
| 2556 | ฉก.น้ำหวาน อันธพาลหลบไป  ตอน รู้หน้าไม่รู้ใจ | กวี (รับเชิญ) |
| 2556 | แม่ค้า | เท่ง |
| 2557 |  คมพยาบาท | ประวิทย์ |
| 2557 |  ลูกผู้ชายพันธุ์ดี | แท้ |
| 2557 |  คู่กิ๊กพริกกะเกลือ ตอน สัญญาลูกผู้ชาย  | สมชาย (รับเชิญ) |
| 2557 | รักเต็มบ้าน  | ปลาเก๋า / เก๋า |
| 2558 | ครอบครัวตึ๋งหนืดตืดขั้นเทพ  | ออมทรัพย์ |
| 2558 | รักล้นดอย  | (รับเชิญ) |
| 2558 |  บ้านทรายทอง  | นกุล เวชนิติ |
| 2559 |  คู่วุ่นลุ้นแผนรัก | ตะวันฉาย |
| 2559 | หอเฮ้วขนหัวลุก | ทอย |
| 2560 |  ลูกหลง | มหันต์ (มาร์ค) / บักเหี้ยม |
| 2560 |  หงส์เหนือมังกร  | วีรชัย ธรรมกุล (ตี๋เล็ก) |
| 2561 |  ถิ่นผู้ดี  | ครองเดช เลิศพันธ์ (เดช) |
| 2561 |  ทายาททองหยิบ  | อิท (อิทธิ) (รับเชิญตอนจบ) |
| 2561 | กองพัน รักลั่นฟ้า | พลทหารพล วิเศษ (หมวดพล) |
| 2562 |  นางร้าย | บันดาล (บอย) |
| 2562 |  สี่ไม้คาน  | พิชัย |
| 2562 | ยามป่วนกวนหัวใจ | สัตวา / สตางค์ |
| 2563 | สะใภ้อิมพอร์ต | หมอหมี |
| 2563 | ฟ้ามีตะวัน | หมอคเชนทร์ |
| 2564 | กู้ภัยอาสารัก | แรงกล้า |
| 2564 | ทานตะวันสีเพลิง | วีรุทธ์ |
| 2565 | อุ้มรักปาฏิหาริย์ | โชติ |
| 2567 | รักซ่อนรส | อธิป |

ผลงานละครโทรทัศน์ในฐานะนักแสดงอิสระ
| ปี | เรื่อง | บทบาท | ออกอากาศ |
| --- | --- | --- | --- |
| 2567 | ทายาทไหทองคำ | จิณ | ช่อง 8 กดเลข 27 |
|  | หนี้รักเกียรติยศ |  | ช่อง 8 กดเลข 27 |
ผลงาน > ละครสั้น และ ซิทคอม

2555 ฟ้ามีตา ตอน นักเขียนผู้ยิ่งใหญ่ รับบทเป็น ชิว
2555 ฟ้ามีตา ตอน เพื่อเธอ รับบทเป็น แดน คู่กับ กัญญาพัชญ์ ธนันต์ชัยกานต์
2556 ฟ้ามีตา ตอน คนในฝัน รับบทเป็น ภาค
2556 ฟ้ามีตา ตอน สมน้ำหน้ามิจฉาชีพ รับบทเป็น หนุ่ม
ผลงาน > ภาพยนตร์

แต๋วเตะตีนระเบิด (2552)
หอแต๋วแตกแหกกระเจิง (2552)
เขี้ยวอาฆาต (2553)
ศพเด็ก 2002 (2554)
แหล่งข้อมูลอื่น

อัครพรรฒ บุนนาค ที่อินสตาแกรม
ปุณิกา กุลสุนทรรัตน์

| ปุณิกา กุลสุนทรรัตน์ |
| --- | --- |
เกิด: 9 ตุลาคม พ.ศ. 2535 (32 ปี) จังหวัดประจวบคีรีขันธ์, ประเทศไทย
อาชีพ: นางแบบ, นางงาม
มีชื่อเสียงจาก: มิสเอิร์ธไทยแลนด์ 2013  มิสเอิร์ธ 2013    (มิสเอิร์ธวอเตอร์ 2013)  มิสอินเตอร์เนชันแนลไทยแลนด์ 2014  มิสอินเตอร์เนชันแนล 2014  (รองอันดับ 2) มิสยูนิเวิร์สไทยแลนด์ 2563  (รองอันดับ 2)
ส่วนสูง: 5 ft 9 in (1.75 m)
ปุณิกา กุลสุนทรรัตน์ หรือ พรฟ้า เป็นนางงามชาวไทย ได้เป็นตัวแทนสาวไทยเข้าร่วมประกวด มิสเอิร์ธ 2013 และ มิสอินเตอร์เนชั่นแนล 2014
ประวัติ

พรฟ้า ปุณิกา กุลสุนทรรัตน์ ในปี 2556 พรฟ้าชนะการประกวดมิสเอิร์ธไทยแลนด์ 2013 และได้เป็นตัวแทนสาวไทยในการเข้าร่วมประกวดมิสเอิร์ธ 2013 ที่ประเทศฟิลิปปินส์ และได้รับตำแหน่ง Miss Earth Water 2013
ในปี 2557 พรฟ้าได้ถูกรับเลือกให้เป็นตัวแทนสาวไทยอีกครั้งในการเข้าร่วมประกวดมิสอินเตอร์เนชันแนล 2014 ที่โตเกียว ประเทศญี่ปุ่น และได้ตำแหน่งรองอันดับ 2 แต่เพราะเธอไปร่วมการประกวดครั้งนี้ทำให้เธอถูกปลดจากตำแหน่งมิสเอิร์ธ water เพราะอยู่ไม่ครบวาระ 1 ปี ปุณิกาจบการศึกษาระดับมัธยมศึกษาจาก โรงเรียนประจวบวิทยาลัย จบระดับปริญญาตรีจาก คณะเกษตร สาขาวิชาอาหารและโภชนาการ (วิทยาศาสตรบัณฑิต) มหาวิทยาลัยเกษตรศาสตร์ (เกียรตินิยมอันดับ 2 เหรียญเงิน) และปริญญาโทจาก คณะบริหารธุรกิจ สาขาการตลาด มหาวิทยาลัยกรุงเทพธนบุรี
ผลงาน > ผลงานการประกวด > ผลงานการประกวดเวทีในประเทศไทย

| ปีที่ประกวด | เวที | ตำแหน่งที่ได้รับ | รางวัลพิเศษ | หมายเหตุ |
| --- | --- | --- | --- | --- |
| 2013 | มิสยูนิเวิร์สไทยแลนด์ | ไม่ผ่านเข้ารอบ | - |  |
| 2013 | มิสเอิร์ธไทยแลนด์ | มิสเอิร์ธไทยแลนด์ | - |  |
| 2020 | มิสยูนิเวิร์สไทยแลนด์ | รองอันดับ 2 |  ชุดว่ายน้ำยอดเยี่ยม  มิสเรียลบิวตี้เรียลยู |  |
ผลงาน > ผลงานการประกวด > ผลงานการประกวดเวทีระดับนานาชาติ

| ปีที่ประกวด | เวที | ตำแหน่งที่ได้รับ | รางวัลพิเศษ | หมายเหตุ |
| --- | --- | --- | --- | --- |
| 2013 | มิสเอิร์ธ | Miss Earth Water |  Best in Resorts Wear  TOP 15 Talent Preliminary Competition  เหรียญทองแดงอันดับ 2 M.E National Costume Competition Asia & Oceania  เหรียญทองอันดับ 1 Most Child Friendly  (Group 3)  Miss Ever Bilena  Gandang Ricky Reyes Award  Miss EB Advance  Missosology’s Choice Award | ถูกปลดจากตำแหน่งในเวลาต่อมา |
| 2014 | นางงามนานาชาติ | 2nd runner up | เหรียญเงินชุดประจำชาติยอดเยี่ยม |  |
ผลงาน > ผลงานการแสดง > ซิตคอม

| ปี | เรื่อง | บทบาท |
| --- | --- | --- |
| 2017 | เสือ ชะนี เก้ง ตอน ผมขอเทศน์ ตอน เพื่อนแท้ | แอนนี่ |
| 2018 | เสือ ชะนี เก้ง ตอน เพื่อนเจ็บ ชั้นก็เจ็บ | แอนนี่ |
| 2021 | 3 หนุ่ม 3 มุม x2 ตอน ต่างคนต่างพูดไม่ออก | หญิงสาวที่เช่าคอนโดเดิมของพีรพล |
แหล่งข้อมูลอื่น

ปุณิกา กุลสุนทรรัตน์ ที่อินสตาแกรม
| ก่อนหน้า> รางวัลและความสำเร็จ | รางวัลและความสำเร็จ | ปุณิกา กุลสุนทรรัตน์> รางวัลและความสำเร็จ | รางวัลและความสำเร็จ | ถัดไป> รางวัลและความสำเร็จ |
| --- | --- | --- | --- | --- |
| ธนัชพร บุญแสง |  | รองอันดับ 2 มิสยูนิเวิร์สไทยแลนด์  (2020) |  | นันทิยา สุวรรณแสวง |
| ชลธิชา เที่ยงธรรม |  |  มิสอินเตอร์เนชันแนลไทยแลนด์  (2014) |  | ศศิ สินทวี |
|  ออสมาริเอล บียาโลโบส |  | มิสเอิร์ธวอเตอร์ (ถูกปลด)   (2013) |  |  ไมรา โรดริเกซ |
| วรัทยา ว่องชยาภรณ์ |  |  มิสเอิร์ธไทยแลนด์  (2013) |  | ศศิ สินทวี |
วิทยาลัยพยาบาลบรมราชชนนี กรุงเทพ

| --- | --- |
Boromarajonani College of Nursing, Bangkok
 ตราพระนามาภิไธยย่อ สว. ตราประจำสถาบัน
ชื่อย่อ: วพก. , BCN BANGKOK , BCNB
คติพจน์: ปัญญานำ คุณธรรมเด่น เน้นวิชาการ เชี่ยวปฏิบัติ สมรรถนะสากล บุคคลสัมพันธ์
สังกัดการศึกษา: คณะพยาบาลศาสตร์ สถาบันพระบรมราชชนก
ที่อยู่: 2/1 แขวง ทุ่งพญาไท เขต ราชเทวี กรุงเทพมหานคร 10400
สี: ████ สีฟ้าขาว
เว็บไซต์: http://www.bcn.ac.th
วิทยาลัยพยาบาลบรมราชชนนี กรุงเทพ คณะพยาบาลศาสตร์ สถาบันพระบรมราชชนก กระทรวงสาธารณสุข เป็นสถาบันการศึกษาพยาบาลแห่งแรกของกระทรวงสาธารณสุข และเป็นสถาบันการศึกษาพยาบาลที่เก่าแก่เป็นอันดับ3ของประเทศ เปิดทำการเรียนการสอนหลักสูตรพยาบาลศาสตรบัณฑิต หลักสูตร 4 ปี และหลักสูตรประกาศนียบัตรการพยาบาลเฉพาะทางอีกหลายสาขา
ประวัติวิทยาลัย

วิทยาลัยพยาบาลบรมราชชนนี กรุงเทพ เดิมชื่อโรงเรียนพยาบาลผดุงครรภ์และอนามัย ตั้งขึ้นโดยความริเริ่มของพันโท หลวงนิตย์เวชชวิศิษฏ์ ในขณะดำรงตำแหน่งอธิบดีกรมการแพทย์ เพื่อแก้ปัญหาการขาดแคลนพยาบาล ในยุคสงครามโลกครั้งที่ 2 โดยรับนักศึกษารุ่นแรกจำนวน 24 คน เข้าศึกษาที่โรงพยาบาลกลาง เมื่อวันที่ 27 พฤษภาคม 2489  ต่อมาเมื่อวันที่ 3 มิถุนายน พ.ศ. 2489 ได้ย้ายจากโรงพยาบาลกลางมาที่โรงพยาบาลหญิง(โรงพยาบาลราชวิถี)โดยมีคุณแม่มณี สหัสสานนท์ เป็นอาจารย์ ผู้ปกครอง และอาจารย์เพี้ยน พูนสุวรรณ เป็นอาจารย์สอนพยาบาลท่านแรก
ปีพุทธศักราช 2491 กรมการแพทย์ได้รับอนุมัติเงินงบประมาณจึงรับโอนโรงพยาบาลหญิงจากเทศบาลนครกรุงเทพมาอยู่บ้านเลขที่ 2/1 ถนนพญาไท เขตพญาไท กรุงเทพมหานคร
ปีพุทธศักราช 2493 ได้จัดซื้อที่ดินพร้อมอาคารเรียนจาก โรงเรียนสัตวแพทย์ กรมแพทย์ทหารบก เพื่อใช้เป็นที่เรียนของนักเรียนพยาบาล พร้อมจัดสร้างหอพักสำหรับนักเรียนพยาบาลในบริเวณด้านหลังของโรงพยาบาลหญิง
ปีพุทธศักราช 2516 กระทรวงสาธารณสุขได้ปรับโครงสร้างการบริหารงาน โดยได้โอนวิทยาลัยพยาบาล มาสังกัดกองงานวิทยาลัยพยาบาล สำนักงานปลัดกระทรวง กระทรวงสาธารณสุข และเปลี่ยนชื่อเป็น "วิทยาลัยพยาบาลกรุงเทพ" ในขณะนั้น
ปีพุทธศักราช 2536 ได้มีพระราชกฤษฎีกาให้รวมกองงานวิทยาลัยพยาบาล และกองฝึกอบรม สำนักงานปลัดกระทรวง กระทรวงสาธารณสุข เป็น หน่วยงานใหม่ ใช้ชื่อว่า สถาบันพัฒนากำลังคน-ด้านสาธารณสุข ต่อมาพระบาทสมเด็จพระเจ้าอยู่หัวพระราชทานนามว่า สถาบันพระบรมราชชนก เมื่อวันที่ 3 มกราคม 2539
วันที่ 14 กุมภาพันธ์ พุทธศักราช 2537 สมเด็จพระศรีนครินทราบรมราชชนนี​ พระราชทาน ชื่อวิทยาลัยพยาบาลในสังกัด สถาบันพระบรมราชชนก ว่า วิทยาลัยพยาบาลบรมราชชนนี และต่อท้าย ชื่อจังหวัดที่เป็นที่ตั้ง และมีพระบรมราชานุญาตให้ใช้อักษรพระนามาภิไธยย่อ "สว" เป็นเครื่องหมาย ประจำวิทยาลัย วิทยาลัยพยาบาลกรุงเทพ จึงเปลี่ยนชื่อเป็น วิทยาลัยพยาบาลบรมราชชนนี กรุงเทพ ตั้งแต่นั้นเป็นต้นมา
พุทธศักราช 2540 
วิทยาลัยพยาบาลบรมราชชนนี กรุงเทพ ได้เป็นสถาบันสมทบ ภาควิชาพยาบาลศาสตร์ คณะแพทยศาสตร์ โรงพยาบาลรามาธิบดี มหาวิทยาลัยมหิดล (ประกาศในพระราชกิจจานุเบกษา หน้า ๑๕ เล่ม ๑๑๔ ตอนพิเศษ ๕๔ ง. วันที่ ๓๐ มิถุนายน พ.ศ. ๒๕๔๐) 
ดังนั้นบัณฑิตที่จบการศึกษาจากวิทยาลัยพยาบาลบรมราชชนนี กรุงเทพ จึงรับปริญญาพยาบาลศาสตรบัณฑิตจากมหาวิทยาลัยมหิดล จนถึงปีการศึกษา 2562
พุทธศักราช 2562
ต่อมาราชกิจจานุเบกษาเล่ม 136 ตอนที่ 43 ก หน้า 50 ได้ประกาศให้ใช้พระราชบัญญัติสถาบันพระบรมราชชนก พ.ศ. 2562 โดยให้สถาบันพระบรมราชชนกเป็นสถาบันอุดมศึกษาเฉพาะทางด้านวิทยาศาสตร์สุขภาพ มีฐานะเป็นนิติบุคคลและเป็นส่วนราชการตามกฎหมายว่าด้วยวิธีการงบประมาณ อยู่ภายใต้สังกัดกระทรวงสาธารณสุข จึงทำให้บัณฑิตจะได้รับปริญญาจาก สถาบันพระบรมราชชนก โดยตรง
หลักสูตร

| หลักสูตรที่เปิดสอนในวิทยาลัยพยาบาลบรมราชชนนี กรุงเทพ> หลักสูตรประกาศนียบัตร/ฝึกอบรมการพยาบาลเฉพาะทาง | หลักสูตรที่เปิดสอนในวิทยาลัยพยาบาลบรมราชชนนี กรุงเทพ> ระดับปริญญาตรี | หลักสูตรที่เปิดสอนในวิทยาลัยพยาบาลบรมราชชนนี กรุงเทพ> ระดับปริญญาโท | หลักสูตรที่เปิดสอนในวิทยาลัยพยาบาลบรมราชชนนี กรุงเทพ> ระดับปริญญาเอก |
| --- | --- | --- | --- |
|  หลักสูตรประกาศนียบัตร • หลักสูตรประกาศนียบัตรผู้ช่วยพยาบาล (1ปี) หลักสูตรฝึกอบรมการพยาบาลเฉพาะทาง สาขาศาสตร์และศิลป์การสอนทางการพยาบาล  สาขาการพยาบาลเวชปฏิบัติทั่วไป (การรักษาโรคเบื้องต้น)  สาขาการพยาบาลเวชปฏิบัติฉุกเฉิน |  หลักสูตรพยาบาลศาสตรบัณฑิต (พย.บ.) สาขาวิชาพยาบาลศาสตร์ |  หลักสูตรพยาบาลศาสตรมหาบัณฑิต (พย.ม.) สาขาวิชาการพยาบาลเวชปฏิบัติชุมชน  สาขาวิชาการพยาบาลผู้ใหญ่และผู้สูงอายุ |  |
เดกซ์เตอร์ ลูมิส

| Dexter Lumis |
| --- | --- |

ชื่อเกิด: Samuel Shaw
เกิด:  (1984-01-17) 17 มกราคม ค.ศ. 1984 (40 ปี) Jacksonville, Florida, U.S.
ประวัติมวยปล้ำอาชีพ
ชื่อบนสังเวียน: Boss Hogg Dexter Lumis Lupus Sam Shaw Samuel Shaw 
ส่วนสูง: 6 ฟุต 2 นิ้ว (188 เซนติเมตร)
น้ำหนัก: 239 ปอนด์ (108 กิโลกรัม)
มาจาก: Jacksonville Beach, Florida Recluse, Wyoming
ฝึกหัดโดย: Curtis Hughes WWA4 Wrestling School Bubba Ray Dudley D-Von Dudley
เปิดตัว: September 21, 2007
ซามูเอล ชอว์ (Samuel Shaw; 17 มกราคม ค.ศ. 1984) เป็นนักมวยปล้ำอาชีพชาวอเมริกันสังกัด WWE ภายใต้ชื่อบนสังเวียน เดกซ์เตอร์ ลูมิส (Dexter Lumis) เดิมเป็นที่รู้จักใน Total Nonstop Action Wrestling ภายใต้ชื่อจริงและยังเป็นผู้ชนะ TNA Gut Check เขาเข้าร่วมสมาคมในดินแดนแห่งการพัฒนาในขณะนั้นของ TNA อย่าง Ohio Valley Wrestling เป็นแชมป์ OVW Southern Tag Team Championshipn สองครั้ง
แชมป์และรางวัล

Full Throttle Pro Wrestling
FTPW Championship (1 time)
Ohio Valley Wrestling
OVW Southern Tag Team Championship (2 times) – with Alex Silva
Pro Wrestling Illustrated
Ranked No. 142 of the top 500 singles wrestlers in the PWI 500 in 2021
Total Nonstop Action Wrestling
TNA Gut Check winner
Tried-N-True Pro
TNT Championship (1 time, inaugural)
TNT Championship Tournament (2017)
United States Wrestling Alliance
USWA Championship (1 time)
Vintage Wrestling
Vintage Heavyweight Championship (3 times)
Wrestling Observer Newsletter
Worst Feud of the Year (2022) vs. The Miz
แหล่งข้อมูลอื่น

Sam Shaw ที่อินเทอร์เน็ตมูวีเดตาเบส
Dexter Lumis ที่ WWE.com
สวิช เพชรวิเศษศิริ

| สวิช เพชรวิเศษศิริ |
| --- | --- |
เกิด: 16 มกราคม พ.ศ. 2518 (49 ปี) สวิช เพชรวิเศษศิริ
อาชีพ: นักแสดง พิธีกร
ปีที่แสดง: พ.ศ. 2538 - ปัจจุบัน
ผลงานเด่น: ราชันย์ พินิจพงศ์ศักดา จาก ดอกแก้ว (2539) ละครทางช่อง 7 เพลง "คำขอจากว่าที่คนถูกทิ้ง" ของ เอิร์น สุรัตน์ติกานต์ พรรคเจริญ (2553)
สวิช เพชรวิเศษศิริ ชื่อเล่น บี๋ เกิดวันที่ 16 มกราคม พ.ศ. 2518  เป็นนักแสดงและนักแต่งเพลงและโปรดิวเซอร์ชาวไทย ผลงานละครโทรทัศน์เรื่องแรกของสวิชคือ "คือหัตถาครองพิภพ" เมื่อปี พ.ศ. 2538 โดยรับบทเป็น พฤกษ์ นอกจากนี้สวิชยังมีผลงานละครอีกมากที่ได้รับความนิยมเช่น ดอกแก้ว ซึ่งเล่นคู่กับสุวนันท์ คงยิ่ง
ประวัติ

คุณพ่อของสวิชเสียชีวิตตั้งแต่ยังเล็ก ทำให้สวิชเติบโตมาโดยมีคุณแม่และคุณยายเลี้ยงดูมา ชื่อ สวิช มาจากความประทับใจที่ในประเทศสวิตเซอร์แลนด์ แต่ก็มีความหมายว่าผู้เรียนรู้ด้วยตัวเอง ในวัยเด็กอาศัยอยู่ที่จังหวัดจันทบุรี จากนั้นย้ายไปอยู่ที่จังหวัดเชียงใหม่กับครอบครัวเมื่ออายุ 4 ปี  ด้านการศึกษา ระดับปริญญาตรี จากคณะนิเทศศาสตร์ มหาวิทยาลัยพายัพ เอกการโฆษณา
สวิชก้าวสู่วงการบันเทิง จากการไปเดินเล่นสยามสแควร์กับเพื่อน เมื่อมาเยี่ยมคุณย่าที่กรุงเทพฯ ได้ทาบทามมาถ่ายโฆษณา จึงเริ่มต้นการเป็นนายแบบ โดยการถ่ายแบบลงใน ดิฉัน เป็นงานในวงการบันเทิงครั้งแรก จากนั้นถ่ายนิตยสารอีกหลายเล่ม
สวิชได้แสดงละครโทรทัศน์เรื่องแรกทางช่อง 3  ในเรื่อง นางอาย ขณะเดียวกันก็มีผลงานละครกับช่อง 7 โดยการชักชวนของ ดวงดาว จารุจินดา เข้ามาทดสอบหน้ากล้องกับสยาม สังวริบุตร ได้รับบทเป็น พฤกษ์ ในละครคือ หัตถาครองพิภพ จากนั้นได้รับเล่นละครย้อนยุคฟอร์มใหญ่อย่าง ร่มฉัตร รับบท อรรณพ หลังจากละครเรื่องนี้ก็ได้รับบทเป็นพระเอกกับทางช่อง 7 โดยรับบทรับเชิญใน โอ้มาดา, พันหนึ่งราตรี, สุดสายป่าน ก่อนจะรับบทนำเต็มตัวในละครเรื่อง ดอกแก้ว คู่กับ สุวนันท์ คงยิ่ง จากนั้นมีผลงานละครอีกหลายเรื่อง  และยังมีงานเพลงลูกทุ่ง จากอัลบั้มเพลงประกอบละคร พ่อดอกรักเร่
ด้านงานพิธีกร เป็นพิธีกรรายการ 7 สีคอนเสิร์ต, คุณครูธรรมชาติ, เวทีไท ซึ่งได้รับรางวัลเทพทองในปี พ.ศ. 2550 จากรายการ เวทีไท